**SHPALLJE PËR LËVIZJE PARALELE DHE PRANIM NË SHËRBIMIN CIVIL PËR KATEGORINË EKZEKUTIVE (SPECIALIST)**

***Lloji i diplomës “Shkenca Ekonomike”***

***niveli minimal i diplomës “Master Profesional ”***

Në zbatim të nenit 22 dhe 25 të ligjit nr.152/2013 “Për nëpunësin civil”, i ndryshuar , si dhe kreut II, III, IV dhe V të Vendimit nr.243 datë 18.03.2015 të Këshillit të Ministrave “Për pranimin, lëvizjen paralele, peridhën e provës dhe emërimin në kategorinë ekzekutive” , Bashkia Skrapar shpall procedurat e lëvizjes paralele dhe të pranimit në shërbimin civil për kategorinë ekzekutive , për pozicionin :

* ***1(një)* Specialist/Inspektor i Të Ardhurave, në Drejtorinë e Tatim Taksave**

\* Pozicioni i lartë përmendur iu ofrohet fillimisht nëpunësve civilë të së njëjtës kategori për procedurën e lëvizjes paralele.

Vetëm në rast se për këtë pozicion në përfundim të procedurës së lëvizjes paralele rezulton se vendi është përsëri vakant, pozicioni është i vlefshëm për konkurim nëpërmjet procedurës së pranimit në shërbimin civil për kategorine ekzekutive.

***Për të dy Procedurat (lëvizje paralele dhe pranim në shërbimin civil)***

***aplikohet në të njëjtën kohë!***

DATA E DORËZIMIT TË DOKUMENTAVE PËR LËVIZJEN PARALELE

DO TË JETË **17.09.2025**

DATA E DORËZIMIT TË DOKUMENTAVE PËR PRANIM NË SHËRBIMIN CIVIL DO TË JETË **23.09.2025**

**PËRSHKRIMI I PUNËS**

-Llogarit dhe është përgjegjës për detyrimet tatimore dhe përgatit akt-detyrimet dhe njoftim- vlerësimet për tatimpaguesit

-Kontakton tatimpaguesin dhe jep sqarime mbi detyrat, legjislacionin dhe proçedurat

-Evidenton sipas llojit të biznesit, detyrimet, afatet e pagesave dhe ia dërgon inspektorit të mbledhjes.

-Njofton përgjegjësin e sektorit mbi numrin në total të subjekteve dhe shumën e taksueshme për çdo subjekt.

-Identifikon dhe llogarit taksën dhe tarifën familjare dhe rakordon me sektorët e tjerë dhe me institucionet e tjera fizikisht apo në forma shkresore për bazën e tatueshme

-Merr informacion nga strukturat përkatëse për ata taksapagues familjarë që përfitojnë lehtësira ose përjashtime nga taksat dhe tarifat vendore dhe bën veprimet përkatëse.

-Lëshon fatura arkëtimi për taksat dhe tarifat.

-Rakordon informacion me Drejtorinë e Ekonomisë, Financës dhe Tatim –Taksave si dhe Degën e Thesarit për çdo arkëtim detyrimi bashkiak.

Rakordon me agjentin tatimor, inspektorët e tregut, etj, për taksat dhe tarifat vendore.

-Përgatit dhe plotëson vërtetimet për taksapaguesit që kanë shlyer likujdim të detyrimit, nënshkruan dhe ja paraqet për miratim përgjegjësit të sektorit të të ardhurave

-Përgjegjës për hartimin, përmirësimin në vazhdimësi të “Kadastrës Fiskale”, merr informacion nga institucionet e parashikuara me ligj, kryen verifikimet në terren dhe plotëson sipas formatit të miratuar kadastrën fiskale duke evidentuar kryefamiljarin me të dhënat e tij, sipërfaqen e banesës, vitin e ndërtimit, numrin e pronës, lagjen etj.

-Merr në dorëzim dokumentacionin e subjekteve që paraqiten për regjistrim dhe riregjistrim të aktivitetit.

-Është përgjegjës për llogaritjen e detyrimit për taksat dhe tarifat dhe mban përgjegjësi për çdo rast të konstatimeve të gabimeve apo shkeljeve.

-Është përgjegjës dhe administron, përditëson dhe rakordon periodikisht rregjistrin e tatimpaguesve.

-Përpunon informacionin e ardhur nga inspektori i kontrollit, inspektorët e njësive administrative apo rasteve të ankesave të banorëve për ushtrim të aktivitetit për çdo subject të evidentuar dhe rregjistruar në terren dhe organizon punën për llogaritjen dhe kontabilizimin e detyrimeve tatimore mbi bazen e këtij informacioni.

-Jep informacionin bazë dhe merr pjesë në përgatitjen e parashikimeve mbi të ardhurat vjetore nga taksat vendore, për sa ato kanë të bëjnë me subjektet që ai administron.

-Përgatit informacion javor për të gjitha subjektet e reja që përditësojnë të dhënat apo kanë ndryshime në të dhënat fillestare të rregjistrimit.

-Ndjek detyrimet e pashlyera të subjekteve bën rakordimin dhe ia paraqit përgjegjësit të sektorit çdo javë.

-Kryen vlerësim tatimore nga zyra kur subjektet që nuk paraqiten për regjistrim apo riregjistrim pa shkak ligjor apo kur ka informacion nga palë të treta.

-Pajis me librezë për pagesën e taksave dhe tarifave vendore çdo biznes dhe familje

Administron dokumentacionin objekt të punës së tij dhe është përgjegjës për ruajtjen e tyre.

-Zbaton detyra të tjera të përkohshme të ngarkuara nga përgjegjësi i sektorit.

|  |  |
| --- | --- |
| **1.1** | **KUSHTET PËR LËVIZJEN PARALELE DHE KRITERET E VEÇANTA** |
|  |  |

Kandidatët duhet të plotësojnë kushtet për lëvizjen paralele si vijon:

* Të jenë nëpunës civil të konfirmuar, brenda së njëjtës kategori, (sipas përcaktimeve të nenit 19 të ligjit 152/2013*“Për nëpunësin civil”*, i ndryshuar) (kategorisë ekzekutive),
* Të mos kenë masë disiplinore në fuqi (të vërtetuar me një dokument nga institucioni);
* Të kenë një vlerësim pozitiv të paktën mirë apo shumë mirë (për kandidatët e institucioneve që sapo kanë hyrë në shërbimin civil kërkohet vlerësim nga eprori direkt);

Kandidatët duhet të plotësojnë kriteret e veçanta si vijon:

1. Të zotëroj Diplome Universitare (Arsimi i Lartë) / ***Master profesional*** sipas legjislacionit të arsimit të lartë ,në shkenca Ekonomike Si diploma Bachelor edhe ajo master profesional duhet të jenë në të njejtën fushë .. (*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*
2. Të kenë eksperiencë pune jo më pak se **një vit**, në administratën shtetërore dhe/ose institucione të pavarura dhe/ose institucionet e Qeverisjes Vendore
3. Të kenë aftësi të mira komunikuese dhe të punës në grup.
4. Njohja e gjuhes se huaj Anglisht ose ndonjë gjuhe tjeter të BE-së

|  |  |
| --- | --- |
| **1.2** | **DOKUMENTACIONI, MËNYRA DHE AFATI I DORËZIMIT.** |

Kandidatët duhet të dorëzojnë me postë ose dorazi pranë Drejtorisë Burimeve Njerëzore të Bashkisë Skrapar , brenda datës **17.09.2025**

Kandidatët që aplikojnë duhet të dorëzojnë Dokumentet si më poshtë:

1. Jetëshkrim i plotësuar në përputhje me dokumentin tip që e gjeni në linkun:

[http://dap.gov.al/vende-vakante/udhezime-Dokumente/219-udhezime-Dokumente](http://dap.gov.al/vende-vakante/udhezime-dokumenta/219-udhezime-dokumenta)

1. Fotokopje të diplomës dhe listës së notave (përfshirë edhe diplomën bachelor);
2. Fotokopje të librezës së punës (të gjitha faqet që vërtetojnë eksperiencën në punë);
3. Fotokopje të letërnjoftimit (ID)
4. Certifikate Personale
5. Certifikate familjare
6. Aktin e statusit të nëpunësit Civil
7. Vërtetim të gjëndjes shëndetësore;
8. Vetëdeklarim të gjëndjes gjyqësore/ Dëshmi i gjendjes gjyqësore (Deshmi Penale)
9. Vlerësimin e fundit nga eprori direkt;
10. Certifikata e njohjes se gjuhës së huaj
11. Vërtetim nga Institucioni qe nuk ka masë displinore në fuqi.
12. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.

|  |  |
| --- | --- |
| **1.3** | **REZULTATET PËR FAZËN E VERIFIKIMIT PARAPRAK** |

Duke filluar nga data **22.09.2025,** Njësia Përgjegjëse e Burimeve Njerëzore e Bashkisë Skrapar do të shpallë në portalin “Agjencia Kombëtare e Punësimit dhe Aftesive ”, faqjen zyrtare të bashkisë dhe stendat e informimit të Publikut ,listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista e strukturuar me gojë .

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.** |

* Njohuritë mbi ligjin nr.152/2013 “Për nëpunësin civil” si edhe Aktet nën ligjore qe rregullojnë marrëdhënien e punës në shërbimin civil
* Njohuritë mbi ligjin nr.139 datë 17.12.2015 “Për Vetëqeverisjen Vendore”
* Njohuritë mbi ligjin Nr. 9131 datë 08.09.2003 “Për rregullat e etikës në administratën publike”.
* Njohuritë mbi ligjin Nr.9632, datë 30.10.2006 “Për sistemin e taksave vendore”
* Njohuritë mbi ligjin nr. Nr. 122/2020 “ Për disa ndryshime në ligjin nr.9632 datë 30.10.2006 Për sistemimin e taksave vendore” i ndryshuar.
* Njohuritë mbi ligjin Nr. 111/2021 Për disa shtesa dhe ndryshime në ligjin nr 92/2014 Për tatimin mbi vlerën e shtuar në Republikën e Shqipërisë, i ndryshuar.
* Njohuritë mbi ligjin Nr. 68/2017 “Për financat dhe vetëqeverisjen vendore”

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:

* Njohuritë, aftësitë, kompetencën në lidhje me përshkrimin e pozicionit të punës;
* Eksperiencën e tyre të mëparshme;
* Motivimin, aspiratat dhe pritshmëritë e tyre për karrierën.Totali i pikëve në përfundim të intervistës së strukturuar me gojë është 60 pikë.

Kandidatët do të vlerësohen me pikë sipas skemës së vlerësimit si më poshtë:

* **40 pikë për dokumentacionin e dorëzuar** (20 pikë - përvoja 10 pikë – trajnimet ose kualifikimet e lidhura me fushën përkatëse ; 10 pikë - vlerësimet e rezultateve individuale në punë ).
* **60 pikë intervista e strukturuar me gojë.**

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin Nr. 2, datë 27.03.2015, “*Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur*”, të Departamentit të Administratës Publike.

***Kandidati që merr më pak se 70 pikë nuk konsiderohet i suksesshëm .***

|  |  |
| --- | --- |
| **1.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Bashkia Skrapar do të shpallë fituesin në portalin “Agjencia Kombëtare e Punësimit dhe Aftesive ”, faqjen zyrtare të bashkisë dhe stendat e informimit të Publikut.Të gjithë kandidatët pjesëmarrës në këtë procedurë do të njoftohen në mënyrë elektronike .

**2- Pranimi në shërbimin civil**

|  |
| --- |
| *Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive.* |

|  |  |
| --- | --- |
| **2.1** | **KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA** |

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21,22 të Ligjit nr. 152/2013:

**Kushtet që duhet të plotësojë kandidati në procedurën e pranimit në shërbimin civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas Ligjit Nr. 152/2013, “*Për nëpunësin civil*”, i ndryshuar.

Kandidatët duhet të plotësojnë kriteret e veçanta si vijon:

1. Të zotëroj Diplome Universitare (Arsimi i Lartë) / ***Master Profesional*** sipas legjislacionit të arsimit të lartë ,në shkenca Ekonomike si , Finance-Kontabiletet..Juridike,Shoqërore etj.. Si diploma Bachelor edhe ajo master profesional duhet të jenë në të njejtën fushë .. (*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*
2. Eksperienca në punë, në administratën shtetërore dhe/ose institucione të pavarura dhe/ose institucionet e Qeverisjes Vendore përbën avantazh.
3. Të kenë aftësi të mira komunikuese dhe të punës në grupe
4. Njohja e gjuhes se huaj Anglisht ose ndonjë gjuhe tjeter të BE-së

|  |  |
| --- | --- |
| **2.2** | **DOKUMENTACIONI, MËNYRA DHE AFATI I DORËZIMIT** |

Kandidatët që aplikojnë duhet të dorëzojnë Dokumentet si më poshtë:

1. Jetëshkrim i plotësuar në përputhje me dokumentin tip që e gjeni në linkun:

[http://dap.gov.al/vende-vakante/udhezime-Dokumente/219-udhezime-Dokumente](http://dap.gov.al/vende-vakante/udhezime-dokumenta/219-udhezime-dokumenta)

1. Fotokopje të diplomës (përfshirë edhe diplomën bachelor);
2. Fotokopje të librezës së punës (të gjitha faqet që vërtetojnë eksperiencën në punë);
3. Fotokopje të letërnjoftimit (ID);
4. Certifikate Familjare
5. Certifikate Personale
6. Vërtetim të gjëndjes shëndetësore;
7. Vetëdeklarim të gjëndjes gjyqësore/ Dëshmi i gjendjes gjyqësore (Deshmi Penale)
8. Certifikata e gjuhes se huaj .
9. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.

Kandidatët duhet të dorëzojnë me postë ose dorazi pranë Drejtorisë Burimeve Njerëzore të Bashkisë Skrapar, brenda datës **23.09.2025**

Të gjithë kandidatët që aplikojnë për procedurën e pranimit në shërbimin civil , do të informohen për fazat e mëtejshme të kësaj proçedure:

* për datën e daljes së rezultateve të verifikimit paraprak,
* datën, vendin dhe orën ku do të zhvillohet konkurimi;
* mënyrën e vlerësimit të kandidatëve.

|  |  |
| --- | --- |
| **2.3** | **REZULTATET PËR FAZËN E VERIFIKIMIT PARAPRAK** |

Duke filluar nga data **26.09.2025** Njësia Pergjegjëse **e**  Burimeve Njerëzore e Bashkisë Skrapar do të shpallë në në portalin “Agjencia Kombëtare e Punësimit dhe Aftesive ”, faqjen zyrtare të bashkisë dhe stendat e informimit të Publikut listën e kandidatëve që plotësojnë kriteret e veçanta dhe kushtet e pranimit në shërbimin civil , si dhe datën, vendin dhe orën e saktë ku do të zhvillohet testimi me shkrim dhe intervista e strukturuar me gojë.

Në të njëjtën datë kandidatët që nuk i plotësojnë kushtet dhe kriteret e veçanta për pranimin në shërbimin civil do të njoftohen individualisht nga Njësia Pergjegjëse **e**  Burimeve Njerëzore e Bashkisë Skrapar , nëpërmjet email- it të tyre, për shkaqet e moskualifikimit.

|  |  |
| --- | --- |
| **2.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA** |

* Njohuritë mbi ligjin nr.152/2013 “Për nëpunësin civil” si edhe Aktet nën ligjore qe rregullojnë marrëdhënien e punës në shërbimin civil
* Njohuritë mbi ligjin nr.139 datë 17.12.2015 “Për Vetëqeverisjen Vendore”
* Njohuritë mbi ligjin nr 9367 datë 07.04.2005 “Për parandalimin e konfliktit të intereresave”.
* Njohuritë mbi ligjin Nr. 9131 datë 08.09.2003 “Për rregullat e etikës në administratën publike”.
* Njohuritë mbi ligjin Nr.9632, datë 30.10.2006 “Për sistemin e taksave vendore”
* Njohuritë mbi ligjin nr. Nr. 122/2020 “ Për disa ndryshime në ligjin nr.9632 datë 30.10.2006 Për sistemimin e taksave vendore” i ndryshuar.
* Njohuritë mbi ligjin Nr. 111/2021 Për disa shtesa dhe ndryshime në ligjin nr 92/2014 Për tatimin mbi vlerën e shtuar në Republikën e Shqipërisë, i ndryshuar.
* Njohuritë mbi ligjin Nr. 68/2017 “Për financat dhe vetëqeverisjen vendore”

|  |  |
| --- | --- |
| **2.5** | **MËNYRA E VLERËSIMIT TË KANDIDATËVE** |

Kandidatët do të vlerësohen me pikë sipas skemës së vlerësimit si më poshtë:

1. Vlerësimin me shkrim, deri në 60 pikë;
2. Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 25 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin Nr. 2, datë 27.03.2015, “*Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur*”,të Departamentit të Administratës Publike (DAP)

*Kandidati që merr më pak se 70 pikë nuk konsiderohet i suksesshëm .*

|  |  |
| --- | --- |
| **2.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Bashkia Skrapar do të shpallë fituesin në portalin “Agjencia Kombëtare e Punësimit dhe Aftësive ”, faqjen zyrtare të bashkisë dhe stendat e informimit të Publikut. Të gjithë kandidatët pjesëmarrës në këtë procedurë do të njoftohen në mënyrë elektronike .